เมนไม่มาแต่ปวดท้อง มีอะไรกับแฟนช่วงสิ้นเดือนกันยายน ใส่ถุงยางอนามัยตลอดไม่เคยหลั่งในตัวทุกครั้งที่มีอะไรกันเสร็จจะดูถุงยาอนามัยตลอดว่ารั่วหรือมีรอยขาดหรือเปล่าก็ไม่เคยมี แล้วก็ไม่เคยใช้มือไปสัมผัสน้ำอสุจิของแฟนแล้วมาแตะของตัวเองเลยสักครั้ง เดือนสิงหาเมนมาวันที่ 7-11 เดือนกันยามาวันที่ 9-16 แต่ตุลานี้เมนยังไม่มาเลยจนวันนี้วันที่17แล้วก็ยังไม่มา มีอารการปวดท้องน้อยแปปๆปวดๆหายๆ รู้สึกเหมือนเมนจะไหลตลอดเวลาแต่ไม่มี มีตกขาวบ้าง แต่ไม่มีอาการอื่นลองเปิดอ่านความเสี่ยงคนจะท้องแล้วก็ไม่มีอาการไรในนั้นเลยมีแค่ปวดท้องมาๆหายๆ ไม่ขัดเต้านมเวียนหัวเหม็นอาหารอ่อนเพลียหิวง่ายหรือต่างๆไม่มีเลย แค่ช่วงนี้บ้างช่วงมีเครียดบ้าง ตอนนี้กินยาลดน้ำหนักตัวนึงด้วยซึ่งถ้าคนท้องจะกินไม่ได้ใช่ไมคะมันจะมีอาการออกถ้ากินใช่ไมคะแต่นี้ก็ไม่มีอาการไรเลยปกติทุกอย่าง แต่ตอนนี้ก็เริ่มกลัวแล้วค่ะว่าอาการแบบนี้จะเป็นไรไมมีความเสี่ยงไม ช่วยบอกหน่อยได้ไมคะเริ่มจะเครียดเรื่องนี้แล้ว
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ประมาณ 2%-18% แต่หากไม่ได้มีการหลั่งภายในช่องคลอดเกิดขึ้น โอกาสที่จะตั้งครรภ์ก็ไม่น่ามีดังนั้น การที่ประจำเดือนไม่มา จึงอาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นหากรู้สึกกังวลควรลองตรวจหาการตั้งครรภ์ดูเป็นอันดับแรกค่ะ หากตรวจไม่พบจะได้ไม่ต้องเครียด และให้รอประจำเดือนไปอีกซักระยะ ส่วนการทานยาลดน้ำหนัก อาจมีผลทำให้เกิดอาการปวดท้องได้ แนะนำว่าหากยังคงมีอาการปวดท้อง ควรหยุดทานยาดังกล่าว และใช้วิธีการลดน้ำหนักอื่นๆ เช่น การลดปริมาณและเลือกทานอาหารที่เหมาะสม การออกกำลังกาย เพื่อให้การลดน้ำหนักค่อยๆ เป็นค่อยๆ ไป และไม่ส่งผลกระทบต่อการมีประจำเดือนด้วยค่ะ